| Medaljeoversikt |
| --- |
| Konkurrerte for Norges flagg Norge |
| Friidrett: |
| Friidrett Sommer-EYOF |
| Bronse | Baku 2019 |  400 m |

**Astri Ayo Lakeri Ertzgaard** (født 28. mars 2002) er en norsk friidrettsutøver som konkurrerer i sprintløp. Hun fikk bronse på 400 meter under Sommer-EYOF 2019 (European Youth Olympic Festival).

Lakeri er datter av tidligere friidrettsutøver John Ertzgaard og skuespiller Asta Busingye Lydersen. Lakeri Ertzgaards eldre søster, Kaitesi Auma Ertzgaard, driver også med friidrett.

Idrettskarriere
---------------

### 2017

Ertzgaard kom på andreplass på 60 meter og 200 meter i J15-klassen under Ungdomsmesterskapet innendørs 2017. Hun kom også på andreplass i femkamp i samme klasse. Hun deltok i sjukamp under Ungdomsmesterskapet i mangekamp 2017 (U16), og kom der på fjerdeplass. Under Ungdomsmesterskapet i friidrett 2017 fikk hun sølv på 100 meter og bronse på 200 meter i klassen J15.

### 2018

Hun deltok i U20-klassen under Junior-NM i friidrett 2018, 16 år gammel. På 100 meter løp hun på 12,66 i forsøksheatet, men ble slått ut, og på 200 meter løp hun på 26,04 i semifinalen, der hun ble slått ut. Under Ungdomsmesterskapet i friidrett 2018 deltok hun i klassen J16 (U17), og fikk der sølv i høydehopp, og hun kom på fjerdeplass på 100 meter og 200 meter, og ellevteplass i kulestøt.

### 2019

Hun satte personlig rekord på 60 meter innendørs med 7,82 sekunder under Bassen Sprint 2019. I februar deltok hun i NM i friidrett innendørs 2019, men nådde ikke finalen på 60 meter eller 200 meter der. IK Tjalve vant 4 x 200 meter stafett under NM innendørs, der Ertzgaard deltok sammen med Malin Nyfors, Solveig Cristina Hernandez Vråle og Kaitesi Auma Ertzgaard. Dette var hennes første NM-gull i friidrett. Uken etter NM satte hun personlig rekord på 200 meter innendørs med 24,83 under Tyrvinglekene. Under NM i mangekamp innendørs 2019 fikk hun sølv i J17-klassen bak Andrea Rooth, og satte der nye personlige rekorder på 600 meter (1:33,73), 60 meter hekk (9,46), høydehopp (1,57), lengdehopp (5,06) og kulestøt (8,90).

Utendørs deltok hun i NM i mangekamp 2019 i mai, og kom der på fjerdeplass i klassen J17. Der satte hun nye personlige rekorder i fem av øvelsene, og i sjukamp sammenlagt med 4215 poeng. Hun kom på fjerdeplass på 100 meter i J17-klassen under Världsungdomsspelen, med ny personlig rekord på 12,29 sekunder. Hun representerte Norge under Sommer-EYOF 2019 i Baku, der hun fikk bronse på 400 meter med ny personlig rekord på 54,56 sekunder, bak Olesja Soldatova fra Russland og Liefde Schoemaker fra Belgia.

Hun deltok i Junior-NM i friidrett 2019, og nådde finalen på 200 meter, men stilte ikke til start i finalen.

### 2022

Under Bislett Games i 2022 løp hun på Norges lag som satte norsk rekord på 4 × 400 meter stafett med tiden 3.28,58.

Referanser
----------

1. ↑  Min friidrettsstatistikk - *Lakeri Ertzgaard - Innendørs 2017*, besøkt 24. november 2019.
2. ↑  Min friidrettsstatistikk - *Lakeri Ertzgaard - Utendørs 2017*, besøkt 24. november 2019.
3. ↑  Min friidrettsstatistikk - *Lakeri Ertzgaard - Utendørs 2018*, besøkt 25. november 2019.
4. ↑  AndRo Data - *NM innendørs 2019 - KS 4x200 m stafett*, besøkt 25. november 2019.
5. ↑  Min friidrettsstatistikk - *Lakeri Ertzgaard - Innendørs 2019*, besøkt 25. november 2019.
6. 1 2  World Athletics - *Lakeri Ertzgaard*, besøkt 25. november 2019.
7. ↑  EYOF 2019 - *Girls' 400 m - Final* Arkivert 1. august 2019 hos Wayback Machine. besøkt 24. november 2019.
8. ↑  AndRo Data - *Junior NM 2019 - U20 Kvinner 200 m, Finale*, besøkt 24. november 2019.
9. ↑  Bekkestad, Oda Karlsen (16. juni 2022). «Iuel og co. med norsk rekord på 4 x 400». *Nettavisen* **(norsk)**. Besøkt 16. juni 2022.

Eksterne lenker
---------------

* (en) Lakeri Ertzgaard – World Athletics Rediger på Wikidata
* (no) Resultatoversikt Minfriidrettsstatistikk.info

| * v
* d
* r
Friidrett Norske deltakere under VM i friidrett 2022 |
| --- |
| Menn | 
* Jacob Boutera
* Ferdinand Kvan Edman
* Simen Guttormsen
* Sondre Guttormsen
* Eivind Henriksen
* Jakob Ingebrigtsen
* Tom Erling Kårbø
* Pål Haugen Lillefosse
* Thomas Mardal
* Narve Gilje Nordås
* Sander Aae Skotheim
* Marcus Thomsen
* Karsten Warholm

 |  |
| Kvinner | 
* Lakeri Ertzgaard
* Karoline Bjerkeli Grøvdal
* Hedda Hynne
* Amalie Iuel
* Beatrice Nedberge Llano
* Linn Oppegaard
* Elisabeth Slettum

 |